cyanic-selkie/wikianc huggingface dataset:
অশোক স্তম্ভ
বৈশিষ্ট্য
স্তম্ভগুলির প্রত্যেকটির দুইটি খণ্ডে চারটি অংশ রয়েছে, যার মধ্যে স্তম্ভের মূল অংশটি একটি মাত্র পাথর খোদাই করে নির্মিত এবং বেশিরভাগ সময় অন্য পাথরে নির্মিত স্তম্ভশীর্ষটি তিনটি অংশে বিভক্ত। স্তম্ভের মূল অংশটি মসৃণ, চোঙাকৃতি এবং ওপরের দিকে সামান্য সরু। স্তম্ভশীর্ষের নিচের অংশে একটি ঘণ্টাকৃতি পদ্মফুলের ভাস্কর্য্য রয়েছে। পদ্মফুলের ওপর ভিত্তিভূমিটি হয় চতুর্ভুজাকৃতি ও কারুকার্য্যবিহীন নয়তো গোলাকৃতি ও কারুকার্য্যখচিত। প্রতিটি স্তম্ভের শীর্ষে মৌর্য্য শিল্পকলার নিদর্শন হিসেবে একটি করে প্রাণীর মূর্তিকে ভিত্তিভূমিটির ওপর দাঁড়িয়ে বা বসে থাকতে দেখা যায়। ধারণা করা হয়, বর্তমানে যে সমস্ত স্তম্ভে স্তম্ভশীর্ষ অনুপস্থিত, সেগুলিতে এককালে কোন প্রাণীর ভাস্কর্য্য সংবলিত শীর্ষদেশ উপস্থিত ছিল।
বর্তমানে অবশিষ্ট ছয়টি স্তম্ভশীর্ষের ভাস্কর্য্যগুলি ভারতীয় প্রস্তর ভাস্কর্য্যের প্রথমদিককার নিদর্শন। মনে করা হয়ে থাকে যে, এগুলি কাঠের স্তম্ভের ওপর তামা দ্বারা নির্মিত প্রাণীর ভাস্কর্য্যের শিল্প থেকে গড়ে উঠেছে, যদিও এরকম কোন স্থাপত্যের নিদর্শন এখনো পর্য্যন্ত আবিষ্কৃত নয়। পার্সিপোলিস নগরীতে অবস্থিত ছাদের স্তম্ভশীর্ষগুলির সঙ্গে সাদৃশ্যের কারণে অশোক স্তম্ভগুলির নির্মাণে হাখমানেশী সাম্রাজ্যের প্রভাব রয়েছে বলে অনেকে মনে করেন।
অবস্থান
অশোক স্তম্ভগুলিকে গৌতম বুদ্ধের সঙ্গে জড়িত বিভিন্ন স্থান, বৌদ্ধ তীর্থস্থান ও বৌদ্ধবিহারগুলিতে স্থাপন করা হয়েছিল। বেশ কয়েকটি স্তম্ভে ভিক্ষু ও ভিক্ষুণীর উদ্দেশ্যে লিপি উৎকীর্ণ রয়েছে। অশোক কোন স্থানে যাত্রা করলে, তার স্মৃতিতেও বেশ কয়েকটি স্তম্ভ স্থাপিত হয়। ফা-হিয়েন ছয়টি ও হিউয়েন সাঙ পাঁচটি অশোক স্তম্ভের উল্লেখ করেছেন, যেগুলির মধ্যে মাত্র পাঁচটি বর্তমানে অবশিষ্ট রয়েছে। বর্তমান যুগে অবশিষ্ট অশোক স্তম্ভগুলিকে নিম্নে তালিকাভুক্ত করা হল:
সংগ্রামপুর রেলওয়ে স্টেশন
সংগ্রামপুর রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার সংগ্রামপুর ও তার পার্শ্ববর্তী এলাকাগুলিতে রেল পরিষেবা প্রদান করে।
স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
গহনা বড়ি
গহনা বড়ি পশ্চিমবঙ্গের পূর্ব মেদিনীপুর জেলায় প্রস্তুত একটি অতি জনপ্রিয় খাদ্য। এটি নকশা বড়ি নামেও পরিচিত। এটি বিউলির ডাল, পোস্ত ও বিভিন্ন ধরনের মশলার মিশ্রণে প্রস্তুত এবং গহনার মত সূক্ষ্ম নকশা সমন্নিত অতি দৃষ্টিনন্দন একপ্রকার বড়িবিশেষ। গহনা বড়ি বহু শতাব্দী প্রাচীন একটি কুটির শিল্প যা সাধারণত বাড়ির মহিলারা প্রস্তুত করে থাকেন। আধুনিক কালে বাংলা বিশিষ্ট মনিষীগণ এই শিল্পের ভূয়সী প্রশংসা করেছেন। ২০১৬ সালে আই আই টি খড়গপুর গহনা বড়ির ভৌগোলিক উপদর্শন শংসাপত্রের আবেদন প্রক্রিয়া শুরু করেছে।
ইতিহাস
গহনা বড়ির ইতিহাস বহু শতাব্দী প্রাচীন। ভারতবর্ষে ব্রিটিশ আগমনের আগে গহনা বড়ি প্রস্তুতিতে পোস্তর প্রচলন ছিল না। পলাশীর যুদ্ধের পরে, ব্রিটিশরা বেআইনি আফিমের এক বিশাল বাজার আবিষ্কার করে চীনে। ব্রিটিশরা তখন বাংলার রাঢ় অঞ্চলের চাষীদের পোস্ত চাষে বাধ্য করে এবং তার থেকে বিপুল পরিমাণ আফিম নিষ্কাশন করে তা চীনে পাচার করতে শুরু করে। আফিম নিষ্কাশনের পর পোস্তর বীজ ফেলে দেওয়া হত। ক্রমে পোস্তর বীজ বাঁকুড়া, বীরভূম, বর্ধমান ও মেদিনীপুর জেলার রান্নার উপাদান হয়ে ওঠে। মেদিনীপুরে গহনা বড়িতে পোস্ত দানার ব্যবহার শুরু হয়।
thumb|150px|গহনা বড়ি দিচ্ছেন হিরণ্ময়ী দেবী ১৯৩০ সালে সেবা মাইতি নামে শান্তিনিকেতনের এক ছাত্রী রবীন্দ্রনাথ ঠাকুরকে তার মা হিরন্ময়ী দেবী ও ঠাকুমা শরতকুমারী দেবীর তৈরী গহনা বড়ি উপহার দেন। রবীন্দ্রনাথ গহনা বড়ির শিল্পকলা দেখে এতটাই আকৃষ্ট হন যে তিনি গহনা বড়িগুলির আলোকচিত্র শান্তিনিকতনের কলা ভবনে সংরক্ষণ করার অনুমতি চেয়ে হিরণ্ময়ী দেবী ও শরতকুমারী দেবীকে চিঠি লেখেন। এর ফলে গহনা বড়ি চারুকলার নিদর্শন হিসেবে প্রসিদ্ধি লাভ করে। অবনীন্দ্রনাথ ঠাকুর গহনা বড়িকে শিল্প বলেই মনে করতেন, তাকে রান্না করা বা খাওয়াকে শিল্পকর্ম ধ্বংসের সামিল বলে মনে করতেন। রবীন্দ্রনাথ ঠাকুরও একদা বলেছিলেন, গহনা বড়ি শুধুমাত্র দেখার জন্য, খাওয়ার জন্য নয়। তিনি গহনা বড়ির শিল্পকর্মের সাথে মধ্য এশিয়ার খোটানে আবিষ্কৃত প্রত্নতত্ত্বের শিল্পকর্মের সাদৃশ্য খুঁজে পান এবং গহনা বড়ির প্রদর্শনীর যথাযথ ব্যবস্থা করেন। নন্দলাল বসু গহনা বড়িকে বাংলা মায়ের গয়নার বাক্সের একটি রত্ন বলে বর্ণনা করেন। তিনি গহনা বড়ির উপর একটি বই প্রকাশ করার ইচ্ছা প্রকাশ করেন।
১৯৫৪ সালে কল্যাণীতে অনুষ্ঠিত ভারতীয় জাতীয় কংগ্রেসের ৫৯তম অধিবেশনে গহনা বড়ি প্রদর্শিত হয়। ১৯৯০-এর দশকের মাঝামাঝি পশ্চিমবঙ্গ সরকারের পর্যটন বিভাগ আয়োজিত খাদ্য উৎসবে অংশগ্রহণ করেন তমলুকের গহনা বড়ি প্রস্তুতকারী মহিলারা। তারা কলকাতা ময়দানে হাজার হাজার কৌতূহলী নরনারীর সামনে গহনা বড়ি প্রস্তুত করে দেখান। আকাশবাণী, দূরদর্শন ও পত্রপত্রিকাগুলো গহনা বড়ির কথা প্রচার করে। ১৯৯৫ সালে গহনা বড়ির বিপণনের জন্য তমলুকে প্রতিষ্ঠিত হয়েছে। পরবর্তীকালে পূর্ব মেদিনীপুরের কিছু কিছু গ্রামে এই প্রকার ব্যবসায়ভিত্তিক সংস্থা প্রতিষ্ঠিত হয়েছে।
প্রস্তুত পদ্ধতি
গহনা বড়ির মূল উপকরণ বিউলি ডাল ও পোস্ত। বিউলি ডালকে অঞ্চলভেদে বিরিকলাইও বলা হয়। এছাড়া লাগে সামান্য তেল। রঙীন বা মশলাদার বড়ির জন্য প্রয়োজন বাড়তি উপকরণ। গহনা বড়ি সাধারণতঃ কাঁসার থালায় দেওয়া হয়। বড়ি দেওয়ার জন্য লাগে একটি মাঝারি আকারের রুমালের মত একটুকরো মোটা কাপড়, যার মাঝখানে থাকে একটি বৃত্তাকার ছিদ্র। ছিদ্রটিকে প্রকৃত বৃত্তাকার রাখার জন্য বৃত্তের পরিধি বরাবর সেলাই করে নেওয়া হয়। এই কাপড়কে পুঁটলি বলা হয়। কোনো কোনো জায়গায় ওই ছিদ্রের মধ্য দিয়ে গলিয়ে দেওয়া হয় একটি ধাতব চোঙ যাকে বলা হয় চোঙপুঁটুলী। এছাড়া লাগে একটি নারকেল পাতার একটি পরিষ্কার কাঠি।
thumb|left|গহনা বড়ি (ভাজার আগে) গহনা বড়ি তৈরী হয় শীতকালে। কার্তিক মাসের পোড়া অষ্টমীর দিন বড়ি দেওয়ার শুভ সূচনা হয়। বড়ি দেওয়ার দিন বাড়ির মহিলারার স্নান করে, পরিষ্কার কাচা কাপড় পরে শুদ্ধ হয়ে গহনা বড়ির প্রস্তুতিতে হাত দেন। বড়ি দেওয়ার আগের দিন সন্ধ্যায় ভাঙা বিরিকলাই জলে ভেজাতে দেওয়া হয়। সারা রাত জলে ভেজার পর বিরিকলাইগুলো ফুলে ওঠে। পরের দিন ভোরবেলা বিরিকলাইগুলো ধুয়ে তার থেকে খোসাগুলো ছাড়িয়ে ফেলে দেওয়া হয় যাতে বড়ি কালো না হয়ে যায়। তারপরে বিরিকলাইগুলো শিলনোড়ায় মিহি করে বাঁটা হয়। এরপর বাঁটা বিরিকলাইকে একটা বড় গামলায় ফেটাতে হয়। যত বেশি এবং যত ভালো ফেটানো হবে বড়ি তত মুচমুচে ও সুস্বাদু হবে। ফেটানোর গুণমান যাচাই করার জন্য খানিকক্ষণ ফেটানোর পর একটু লেই জলে ফেলে দেখা হয় ডুবে যাচ্ছে কি না। যতক্ষণ না লেই জলে ভেসে থাকার মত হালকা হয় ততক্ষণ ফেটানো চালিয়ে যাওয়া হয়। ফেটানোর পর লেই হালকা হলেও যতক্ষণ না তা দিয়ে বড়ি দেওয়া হচ্ছে ততক্ষণ লেইকে অনবরত ফেটিয়ে যেতে হয়। সেই জন্য গহনা বড়ি দেওয়ার জন্য অন্ততপক্ষে দু'জন লাগে।
একটি কাপড় তেলে ভিজিয়ে সেই কাপড় আলতো করে বুলিয়ে নেওয়া হয় কাঁসার থালার উপর, এমনভাবে যে থালায় যে তেল বুলোনো আছে তা বোঝা না যায়। তারপর থালার উপর বিছিয়ে দেওয়া হয় পোস্তর একটি আস্তরণ যাতে থালাটি আর দেখা না যায়। এবার বড়ি দেওয়ার পালা। যিনি বড়ি দেন তার এক হাতে থাকে পুঁটলি ও আর এক হাতে কাঠি। তিনি পুঁটলিতে একটু করে লেই নিয়ে হাতের চাপে পুঁটলির ছিদ্র দিয়ে লেইয়ের একটি সরু ধারা নিঃসরণ করান। তারপর শৈল্পিক দক্ষতায় কাঁসার থালার উপর সৃষ্টি করেন অপূর্ব নকশা সমন্বিত বড়ি। এক একটি বড়ির প্যাঁচ শেষ হয়ে গেলে লেইয়ের ধারাটিকে অন্য হাতে ধরা কাঠি দিয়ে কেটে পরের বড়িটি দেওয়া শুরু করেন। এটি অত্যন্ত দক্ষ হাতে করতে হয় যাতে বড়ি দেওয়া হয়ে গেলে বোঝা না যায় বড়ির প্যাঁচের শুরু আর শেষটা কোথায়। বড়ি দেওয়ার সময় নকশায় সামান্য ত্রুটি হয়ে গেলে বা রেখা জুড়ে গেলে তা কাঠি দিয়ে ঠিক করে দেওয়া হয়। রঙীন বড়ির ক্ষেত্রে প্রত্যেকটা রঙের জন্য পৃথক পাত্রে লেই প্রস্তুত করা হয়, এবং প্রত্যেক রঙের জন্য পৃথক পুঁটলি ব্যবহার করা হয়। thumb|right|গহনা বড়ি (ভাজার পরে)
বড়ি শোকানোর জন্য প্রয়োজন শীতের সকালের হালকা রোদ। কড়া রোদে বড়ি ভেঙে যায়। সেই জন্য রোদ জোরালো হলে বড়িগুলোকে হালকা আচ্ছাদন দিয়ে ঢেকে দেওয়া হয়। এক দিক ভালো করে শুকিয়ে গেলে বড়িগুলো উল্টে দেওয়া হয়। রোদে শুকিয়ে যাওয়ার পর বড়িগুলোকে কৌটোবন্দী করে ফেলা হয়।
বিবরণ
শিল্পীরা নকশার জন্য কোন মডেল বা স্কেচ ব্যবহার করেন না, পরম্পরাগতভাবে চলে আসা গয়নার নকশাই ব্যবহার করেন। বড়িগুলি আকৃতিতে সাধারণত বৃত্ত, বর্গক্ষেত্র, ত্রিভূজ ও উপবৃত্তের মত হয়। নকশায় থাকে মূলতঃ স্বর্ণালঙ্কারের প্রভাব। মুকুট, নেকলেস, দুল, টায়রা, বাজুবন্ধ, লকেট, কানপাশা, মাকড়ি, ঝরোখা ইত্যাদির নকশা ব্যবহৃত হয়। এছাড়াও নানাবিধ জ্যামিতিক নকশা, বিভিন্ন ধরনের কল্কা, শাঁখ, পদ্মফুল ও বিভিন্ন বশুপাখি যেমন বিড়াল, টিয়া, কাকাতুয়া, ময়ূর, পেঁচা, হাঁস ও প্রজাপতি নকশায় ব্যবহৃত হয়ে থাকে।
নসরতপুর রেলওয়ে স্টেশন
নসরতপুর রেলওয়ে স্টেশন বাংলাদেশের রাজশাহী বিভাগের বগুড়া জেলার একটি রেলওয়ে স্টেশন।
অবস্থান
নসরতপুর রেলওয়ে স্টেশন সান্তাহার-কাউনিয়া লাইনের সান্তাহার-বগুড়া অংশে অবস্থিত।
ইতিহাস
ব্রহ্মপুত্র-সুলতানপুর রেলওয়ে কোম্পানি ১৮৯৯-১৯০০ সালে সান্তাহার থেকে  ফুলছড়ি (তিস্তামুখ) পর্যন্ত   ৯৪ কিলোমিটার দীর্ঘ (৫৮ মাইল) মিটারগেজ রেলপথ নির্মাণ করে । এ সময় নসরতপুর রেলওয়ে স্টেশন তৈরি করা হয়।  বর্তমানে লাইন ফুলছড়ি উপজেলার বালাসি ঘাট পর্যন্ত আছে। ৪৪ কিলোমিটার দীর্ঘ (২৭ মাইল) বোনারপাড়া - কাউনিয়া লাইন ১৯০৫ সালে নির্মাণ করা হয়।
পরিষেবা
নসরতপুর রেলওয়ে স্টেশন দিয়ে চলাচলকারী ট্রেনের তালিকা নিম্নে উল্লেখ করা হলো:
আফগানিস্তান ইসলামি আমিরাত–মার্কিন যুক্তরাষ্ট্র সম্পর্ক
২০২১ সালের ১৫ আগস্ট তালেবান ক্ষমতায় ফিরে আসার পর এবং ২০২১ সালের আগস্টের কাবুলের পতনের পর তালেবান আফগানিস্তান ইসলামি আমিরাত পুনরায় প্রতিষ্ঠা করে। আফগানিস্তান ইসলামি আমিরাত ও মার্কিন যুক্তরাষ্ট্রের মধ্যে সম্পর্ক সম্প্রতি শুরু হয়, কিন্তু তা আনুষ্ঠানিকভাবে নয়।
২০২১
মার্কিন যুক্তরাষ্ট্র আফগানিস্তান ইসলামিক আমিরাতকে সরকার হিসেবে স্বীকৃতি দেয় না, যদিও যুক্তরাষ্ট্র বলেছে যে, তারা এমন সরকারকে স্বীকৃতি দিতে পারে, যা মৌলিক অধিকারগুলোর প্রতি শ্রদ্ধাশীল।
২৭ আগস্ট
২৭ আগস্ট আফগানিস্তান ইসলামি আমিরাত খলিল হাক্কানিকে কাবুলে নিরাপত্তা প্রধান হিসেবে নিয়োগ দেয়। হাক্কানি সোভিয়েত-আফগান যুদ্ধ ও সন্ত্রাসের বিরুদ্ধে যুদ্ধের একজন অভিজ্ঞ, তিনি মার্কিন যুক্তরাষ্ট্রের তালিকাভুক্ত সন্ত্রাসী, এবং বর্তমানে তিনি ৫০ লাখ মার্কিন ডলার পুরস্কারের একজন ওয়ান্টেড।
২০২১ কাবুল বিমানবন্দর হামলার পর তালেবান মুখপাত্র একটি টুইটের মাধ্যমে এই হামলার নিন্দা জানিয়ে বলেছে, "মন্দ চক্রদের কঠোরভাবে প্রতিহত করা হবে"। তালেবান পরবর্তীকালে ঘোষণা করে যে, তারা আইএসআইএস-কে নেতা শাহাব আল-মুহাজিরকে ধরার জন্য সম্ভাব্য সকল ব্যবস্থা গ্রহণ করবে। ২৭ তারিখেই মার্কিন যুক্তরাষ্ট্র একটি বিমান হামলা চালায়, যেখানে ইসলামিক স্টেট সদস্যকে হত্যা করা হয়, যিনি কাবুল বিমানবন্দরে বোমা হামলার পরিকল্পনা করেছিলেন বলে ধারণা করা হয়।
ইন্দাস সমষ্টি উন্নয়ন ব্লক
ইন্দাস সমষ্টি উন্নয়ন ব্লক হল ভারতের পশ্চিমবঙ্গ রাজ্যের বাঁকুড়া জেলার বিষ্ণুপুর মহকুমার একটি প্রশাসনিক বিভাগ। এই ব্লকটি ইন্দাস থানার অন্তর্গত। ব্লকের প্রধান কার্যালয় ইন্দাসে অবস্থিত।
ভূগোল
ইন্দাস ব্লকটি অক্ষ-দ্রাঘিমাংশে অবস্থিত। এই ব্লকের আয়তন ২৫৫.১০ বর্গ কিলোমিটার।
গ্রাম পঞ্চায়েত
ইন্দাস ব্লক/পঞ্চায়েত সমিতির অধীনস্থ গ্রাম পঞ্চায়েতগুলি হল: আকুই ১, আকুই ২, দিঘলগ্রাম, ইন্দাস ১, ইন্দাস ২, কারিসুন্দা, মঙ্গলপুর, রোল ও সাহাপুর।
জনপরিসংখ্যান
২০০১ সালের জনগণনা অনুসারে, ইন্দাস ব্লকের জনসংখ্যা ১৫২,৮২৯। এর মধ্যে ৭৮,৩২৪ জন পুরুষ এবং ৭৪,৫০৫ জন মহিলা। ১৯৯১-২০০১ দশকে ইন্দাস ব্লকের জনসংখ্যা বৃদ্ধির হার ১৫.৪৮%।
অন্তিম যাত্রা
অন্তিম যাত্রা (Antim Yatra) শ্যামল বোস পরিচালিত ২০১৫ সালের একটি বাংলা চলচ্চিত্র এবং এটি প্রযোজনা করে চিত্রকলা। চলচ্চিত্রটির সংগীত পরিচালনা করেছেন শাশ্বত চট্টোপাধ্যায়।
কাহিনীসংক্ষেপ
একজন মহিলা তার অনুশোচনাপূর্ণ একাকী জীবন কাটায়। তার উপলব্ধি তাকে অতীতের কিছু স্মৃতি স্মরণ করিয়ে দেয় । যেখানে একজন নব্য বিবাহিত মহিলার তার শ্বশুর ও স্বামীর প্রতি অভদ্র আচরণ ফুটে ওঠে। তিনি একসময় বৃদ্ধ শশুড়ের প্রতি তার রাগ ও বিরক্তিভাব প্রকাশ করেন এবং তাকে বৃদ্ধাশ্রমে পাঠানোর সিদ্ধান্ত নেয়। কিন্তু তাকে বৃদ্ধাশ্রমে পাঠানোর আগেই তিনি শেষ নিঃশ্বাস ত্যাগ করেন। এতে তখনও তার বিন্দুমাত্র অনুতাপ হয় না। কিন্তু যখন তার অন্তিম যাত্রার সময় হয় তখন তিনি গভীর ভাবে বুঝতে পারেন এবং অতীতের স্মৃতিগুলো স্মরণ করতে করতে একসময় পরলোক গমন করেন ।
নিঝুম রুবিনা
নিঝুম রুবিনা একজন বাংলাদেশী মডেল এবং চলচ্চিত্র অভিনেত্রী। তিনি জন্ম গ্রহণ করেছেন বিজয়পুর,কুমিল্লা,বাংলাদেশে। ২০০৮-এ গ্রামীণফোনের টেলিভিশন বিজ্ঞাপনে মডেলিং করে তার কর্মজীবন শুরু করেন। এর পরেও আরো অনেক বিজ্ঞাপনে তিনি অংশগ্রহণ করেছেন। যেমন: কফি কাপ চকলেট,শরীফ মেলামাইন,রাঙ্গা পরী মেহেদী রাঙ্গা পরী কেশ তেল এবং আরো অনেক।
কর্মজীবন
তিনি ঢালিউডে পর্দাপন করেন জাকির হোসেন রাজু পরিচালিত ২০১৩-এর এর বেশি ভালবাসা যায়না চলচ্চিত্রে উঠতি অভিনেতা সায়মন সাদিকের সঙ্গে অভিনয়ের মাধ্যমে। এটি ছিল তারঁ প্রথম সফল বাণিজ্যিক চলচ্চিত্র। ২০১৪-এ মুক্তি পায় পরিচালক আবুল কালাম আজাদের  পরিচালিত তারঁ অন্য আরেকটি চলচ্চিত্র অনেক সাধনার পরে। ২০১৬-তে মুক্তি পায় রোমান্টিক চলচ্চিত্র অস্তিত্ব, যেটিতে প্রধান চরিত্রে অভিনয় করেন আরেফিন শুভ এবং নুসরাত ইমরোজ তিশা।  তিনি কৃষ্টির জ্বালা নামে অন্য আরেকটি চলচ্চিত্রেও অভিনয় করেছেন যেটি পরিচালনা করেছেন নূর মোহাম্মদ মনি। কিন্তু চলচ্চিত্রটি এখনও মুক্তি  পায়নি। আরো কয়েকটি  ঢালিউড চলচ্চিত্রে এবং টেলিভিশন বিজ্ঞাপনেও তিনি অভিনয় করছেন।
বেইত নির
বেইত নির ( בֵּית נִיר, অর্থ আলো,, ভূমিতে মাটির ঘর), এটি ইস্রায়েল এর কিবুতজ এর কাছাকাছি লক্ষ্মীশ এলাকার মধ্যে অবস্থিত। এটি ইয়াভের আঞ্চলিক কাউন্সিলের অধীনে এটি অঞ্চল এবং কিবুতজ আন্দোলনের সদস্য। সালে এর জনসংখ্যা ছিল ৬০৯ জন।
ইতিহাস
বেইত নির ১৯৬৭ সালের আগস্ট মাসে হাশোমার হাতজাইরের সদস্যরা কুদনার জনবসতিপূর্ণ ফিলিস্তিনি গ্রামের অন্তর্গত জমিতে প্রতিষ্ঠা করেছিলেন। এ সময় এটির নামকরণ করা হয়েছিল। ম্যাক্স বোডেনহাইমার, একজন বিশিষ্ট জার্মান জায়োনিস্ট বলেন (জার্মান ভাষায় বোডেন মানে "ভূমি")।
অর্থনীতি
কিবুটজের প্রধান অর্থনীতি হলো কৃষি। এছাড়াও একটি কোমল পানীয় কারখানা এবং একটি গয়না ওয়ার্কশপ রয়েছে। যা ইউরোপ এবং মার্কিন যুক্তরাষ্ট্রে এর জিনিসপত্র বিক্রি করে। কিবুটজ গ্যাটের সাথে একত্রিত হয়ে কর্পোরেট "গানির" গঠন করে, যা ইস্রায়েলে রপ্তানি ও বিক্রয়ের জন্য ফলের রস তৈরি করে। ইস্রায়েলে জুসটি ব্র্যান্ড প্রিমোর (פרימור) নামে বিক্রি হয়।
কিবুটজে গম, তরমুজ এবং তুলা জন্মায় এবং অলিভ অয়েল উৎপন্ন করে।বেইত নিরে একটি গবাদি পশুর খামারও আছে।
পত্রোপন্যাস
পত্রোপন্যাস বা পত্র উপন্যাস হলো ধারাবাহিকভাবে লিখিত চিঠি বা পত্রের আকারে লেখা একটি উপন্যাস। সাধারণত চিঠিপত্রের রূপে লেখা হলেও দিনপঞ্জী, পত্রিকার খণ্ডাংশ (কাটিং) এবং অন্যান্য নথিপত্র ব্যবহার করেও লেখা যায়। সম্প্রতি ইলেকট্রনীয় নথি ("ডকুমেন্ট") যেমন যন্ত্রে ধারণকৃত কথোপকথন (রেকর্ডিং), বেতার, ব্লগ এবং বৈদ্যুতিন চিঠি (ই-মেইল) মাধ্যমও ব্যবহৃত হচ্ছে। পত্রোপন্যাসের ইংরেজি পরিভাষা "এপিস্টোলারি নভেল" (Epistolary Novel) গ্রিক শব্দ এপিস্তোলে (ἐπιστολή epistolē, অক্ষর) থেকে লাতিন হয়ে এসেছে ।
পত্ররূপটি কাহিনীতে অনেকটা বাস্তব একটি ভাব আনে, যেহেতু চিঠিপত্র বাস্তব জীবনের অংশ। সবজান্তা আখ্যানকার কৌশলের আশ্রয় না নিয়েই এভাবে বিভিন্ন দৃষ্টিকোণ দেখানো সম্ভব হয়।
প্রাথমিক রচনাসমূহ
পত্রোপন্যাসের উৎপত্তি সম্পর্কে দুইটি তত্ত্ব বিদ্যমান। প্রথম মতানুসারে, সাধারণ উপন্যাসগুলোতে পাত্রপাত্রীর চিঠির বর্ণনা দেয়া থেকেই এ ধারার শুরু, পরে ক্রমে ক্রমে উপন্যাসের লেখা কমিয়ে কেবল চিঠিতেই তা সীমাবদ্ধ করা হয়। অন্য একটি মত অনুযায়ী একসময় পত্র ও কবিতা প্রভৃতি নিয়ে যে সংকলনগুলো বের হত, সেগুলির মধ্যে কয়েকটি চিঠিকে একত্র করে সাধারণত (প্রায়শই রগরগে) গল্প বানানো হতো। দুটি মতই স্বীকৃত।
বাংলা সাহিত্যে
বাংলা সাহিত্যে পত্রোপন্যাস খুব বেশি লেখা হয়নি। বিভূতিভূষণ মুখোপাধ্যায়ের পোনুর চিঠি, কাজী নজরুল ইসলামের বাঁধন হারা, প্রেমেন্দ্র মিত্রের প্রিয়তমাসু, শৈলজানন্দ মুখোপাধ্যায়ের ক্রৌঞ্চমিথুন ও তরুণকুমার ভাদুড়ীর সন্ধ্যাদীপের শিখা উল্লেখযোগ্য। । আহমদ ছফার আত্মজীবনীমূলক উপন্যাসঅর্ধেক নারী অর্ধেক ঈশ্বরীও মূলত পত্রোপন্যাস।
কুকি
কুকি কোন একক নৃগোষ্ঠী নয়। প্রায় ৫০ টি জাতিগোষ্ঠীর সমন্বয়ে কুকি-চিন-মিজো জাতি গঠিত। এদের অধিকাংশ জাতিগোষ্ঠী মিয়ানমারের চিন রাজ্যে বসবাস করে। এদের বড় একটি নৃগোষ্ঠী ভারতের মিজোরাম রাজ্যে মিজো জাতি যারা বাংলাদেশে লুসাই নামে পরিচিত‌। এছাড়া বাংলাদেশে বসবাসরত বম, পাংখো, খুমি এই জাতিগোষ্ঠীর অন্তর্ভুক্ত। এই জাতিগোষ্ঠীর একটি অংশ মিয়ানমার ও ভারতে থাডো নামে পরিচিত ।  এরা চীনা-তিব্বতী জাতিগোষ্ঠীর একটি ধারা যারা ভারতের উত্তর-পূর্বাঞ্চল জুড়ে, মিয়ানমারের উত্তর-পশ্চিমাংশে এবং বাংলাদেশের পার্বত্য চট্টগ্রাম এলাকায় বিস্তৃত। উত্তর-পূর্ব ভারতের কেবলমাত্র অরুণাচল প্রদেশ ব্যতীত সকল রাজ্যের তারা ছড়িয়ে রয়েছে। এই জনগোষ্ঠীর এভাবে আন্তর্জাতিক সীমানা ছাড়িয়ে ছড়িয়ে পড়ার মূল কারণ হচ্ছে ব্রিটিশ ঔপনিবেশিক নীতি। ভারতে কুকি জনগোষ্ঠীর প্রায় ৫০টি শাখা রয়েছে এবং এরা সেখান তফশিলি সম্প্রদায় হিসাবে চিহ্নিত। কুকিদের এই স্বীকৃতি তাদের উচ্চারিত উপভাষা এবং অঞ্চলের উপর ভিত্তি করে নির্ণয় করা হয়েছে।
পত্রোপন্যাস
ধরন
বহু ধরনের পত্রোপন্যাস আছে: একপাক্ষিক (কেবল একটি চরিত্রের চিঠি দেয়া, যেমন লেটার্স অফ এ পর্তুগিজ নান এবং দ্য স্প্যারোস অফ ইয়াং ওয়েদার), সংলাপীয় বা দ্বিপাক্ষিক ( দুটি চরিত্রের চিঠি বিনিময়, যেমন লেটার্স অফ ফ্যানি বাটলার্ড), এবং বহপাক্ষিক (তিন বা তারও বেশি লোকের চিঠি বিনিময়, যেমন ব্রাম স্টোকারের ড্রাকুলা)। এছাড়াও, ক্লারিসা বা ডেন্জারাস লিয়াজোঁ প্রভৃতি বহুপাক্ষিক পত্রোপন্যাসের গুরুত্বপূর্ণ সাহিত্য-কৌশলটি হলো- একইসাথে, তবে আলাদাভাবে, নায়িকা এবং খলনায়কের পত্রবিনিময় দেখানো যা নাটকীয় উত্তেজনা তৈরি করে।
কুকি
কুকি জাতিগোষ্ঠী ঘন জঙ্গল আচ্ছাদিত অঞ্চলে বসবাস করে । এটা কৃষি কাজ করে ও গৃহ পালিত পশু পালন করে ।
পিটার ফিলপট
পিটার ইয়ান ফিলপট (Peter Philpott; জন্ম: ২১ নভেম্বর, ১৯৩৪) নিউ সাউথ ওয়েলসের ম্যানলি এলাকায় জন্মগ্রহণকারী সাবেক অস্ট্রেলীয় আন্তর্জাতিক ক্রিকেটার ও কোচ। অস্ট্রেলিয়া ক্রিকেট দলের অন্যতম সদস্য ছিলেন তিনি। ১৯৬৫ থেকে ১৯৬৬ সময়কালে সংক্ষিপ্ত সময়ের জন্যে অস্ট্রেলিয়ার পক্ষে আন্তর্জাতিক ক্রিকেটে অংশগ্রহণ করেছেন। সাম্প্রতিক সময়ে তিনি কোচের ভূমিকায় অবতীর্ণ হয়েছেন।
প্রথম-শ্রেণীর ক্রিকেট
১৯৫৪-৫৫ মৌসুম থেকে ১৯৬৬-৬৭ মৌসুম পর্যন্ত নিউ সাউথ ওয়েলসের পক্ষে খেলেন। ১৯৬৬-৬৭ মৌসুমে অস্ট্রেলীয় একাদশের সদস্যরূপে নিউজিল্যান্ড গমন করেন। ১৯৬৩-৬৪ মৌসুমে কুইন্সল্যান্ডের বিপক্ষে নিউ সাউথ ওয়েলসের সদস্যরূপে প্রথম-শ্রেণীর ক্রিকেটে ব্যক্তিগত সর্বোচ্চ ১৫৬ রান সংগ্রহ করেছিলেন। ১৯৬০-৬১ মৌসুমে ওয়েস্টার্ন অস্ট্রেলিয়ার বিপক্ষে ব্যক্তিগত সেরা বোলিং পরিসংখ্যান ৭/৫৩ দাঁড় করান। ১৯৬৩-৬৪ ও ১৯৬৪-৬৫ মৌসুমে নিউ সাউথ ওয়েলসের বেশ কয়েকটি খেলায় অধিনায়কত্ব করে দলকে পরিচালনা করেছিলেন।
আন্তর্জাতিক ক্রিকেট
সমগ্র খেলোয়াড়ী জীবনে আটটিমাত্র টেস্টে অংশগ্রহণ করেছেন পিটার ফিলপট। ৩ মার্চ, ১৯৬৫ তারিখে কিংস্টনে স্বাগতিক ওয়েস্ট ইন্ডিজ দলের বিপক্ষে টেস্ট ক্রিকেটে অভিষেক ঘটে তার। ৭ জানুয়ারি, ১৯৬৬ তারিখে সিডনিতে সফরকারী ইংল্যান্ড দলের বিপক্ষে সর্বশেষ টেস্টে অংশ নেন তিনি।
১৯৬৪-৬৫ মৌসুমে ওয়েস্ট ইন্ডিজের মাটিতে টেস্ট ক্রিকেটে অভিষেক ঘটে তার। পাঁচ টেস্ট নিয়ে গড়া ঐ সিরিজে ৩৪.৯৪ গড়ে ১৮ উইকেট দখল করেছিলেন। দেশে ফিরে ১৯৬৫-৬৬ মৌসুমে ইংল্যান্ডের মুখোমুখি হন। ব্রিসবেনে সিরিজের প্রথম টেস্টের প্রথমে ইনিংসে ৫/৯০ লাভ করেন ও ইংল্যান্ডকে জোরপূর্বক ফলো-অনে প্রেরণ করতে মুখ্য ভূমিকা পালন করেন। তবে, সিরিজের প্রথমে তিন টেস্টে মাত্র আট উইকেট লাভ করানোর ফসলস্বরূপ দলের বাইরে তাকে রাখা হয়।
প্রথম সিরিজ শেষে ক্রিকেটবোদ্ধাদের অভিমত ছিল যে, হয়তোবা তিনি দলের সদস্যরূপে বহুদূর পাড়ি দেবার সক্ষমতা নিয়ে এসেছেন। ক্যারিবীয় অঞ্চলে ৩৪.৯৪ গড়ে ১৮ উইকেট পান। পরবর্তীতে তিন ইনিংসে ২৮১ রান খরচায় মাত্র তিন উইকেট পেয়েছিলেন। এর অল্প কিছুদিন পরই ক্রিকেট খেলা থেকে অবসর গ্রহণ করেন। এ সময়ে তিনি তার স্বর্ণালী সময়ে অবস্থান করছিলেন। এক পর্যায়ে শ্রীলঙ্কা দলকে পরিচালনা করার দায়িত্ব নেন। হারিয়ে যেতে বসা লেগ স্পিন চর্চার দিকে মনোনিবেশ ঘটান।
ল্যাঙ্কাশায়ার লীগে অংশগ্রহণ
পেশাদারী পর্যায়ে ইংল্যান্ডের ল্যাঙ্কাশায়ার লীগে খেলেন। ১৯৫৫, ১৯৫৯ ও ১৯৬০ সালে রামসবটমে এবং ১৯৬২ সালে ইস্ট ল্যাঙ্কাশায়ারের পক্ষে খেলেছেন। ক্রিকেট খেলা থেকে অবসর গ্রহণের পর প্রথিতযশা কোচ হিসেবে দায়িত্ব পালন করেছেন।
মহেশ বিক্রম শাহ
মহেশ বিক্রম শাহ (महेशविक्रम शाह) নেপালি লেখক, উপন্যাসিক, যিনি ছাপামার কো ছোরো বইয়ের জন্য মদন পুরস্কার বিজয়ী। শাহ এখন একজন অবসরপ্রাপ্ত পুলিশ, প্রাক্তন উপ-মহাপরিদর্শক পুলিশ এবং তিনি নিজের জন্য যথেষ্ট সময় করেছেন, যে সময় তিনি উপন্যাস রচনায় মনোনিবেশ করতে চান। তিনি এ পর্যন্ত সাতটি কবিতার সঙ্কলন প্রকাশ করেছেন। তাঁর গল্পগুলি বিভিন্ন ব্যক্তির সামাজিক বাস্তবতা এবং বাস্তব জীবনের ঘটনা তুলে ধরে।
চিরদিনের
চিরদিনের হল একটি জনপ্রিয় বাংলা চলচ্চিত্র যা পরিচালনা করেন অগ্রদূত। এই চলচ্চিত্রটি ১৯৬৯ সালে অনিমা চিত্রমন্দির ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন নচিকেতা ঘোষ। এই চলচ্চিত্রটির মুখ্য চরিত্রে অভিনয় করেন উত্তম কুমার, সুপ্রিয়া দেবী, সুমিতা সান্যাল, কমল মিত্র।
দেউলা রেলওয়ে স্টেশন
দেউলা রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার দেউলা ও তার পার্শ্ববর্তী এলাকাগুলিতে রেল পরিষেবা প্রদান করে।
স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে। তিনটি প্ল্যাটফর্ম আছে । এক নম্বর প্লাটফর্ম থেকে সর্বদা শিয়ালদা গামী ট্রেন চলাচল করে এবং দু নম্বর প্লাটফর্ম থেকে সর্বদা ডায়মন্ডহারবার গামী ট্রেন চলাচল করে তিন নম্বর প্ল্যাটফর্মের কাজ চলছে। সম্প্রীতি এই স্টেশনে ফ্রি ওয়াইফাই ব্যবস্থা চালু হয়েছে।
পাটনাই নদী
পাটনাই নদী বা পাইকারতলা নদী বাংলাদেশের উত্তর-পূর্বাঞ্চলের সুনামগঞ্জ জেলার একটি নদী। নদীটির দৈর্ঘ্য ৪০ কিলোমিটার, গড় প্রস্থ ১২৯ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাটনাই-পাইকারতলা নদীর প্রদত্ত পরিচিতি নম্বর উত্তর-পূর্বাঞ্চলের নদী নং ৪৭।
সংস্কৃত নীতিবাক্য যুক্ত প্রতিষ্ঠানের তালিকা
এটি অ-শিক্ষা প্রতিষ্ঠানের সংস্কৃত নীতিবাক্যগুলির একটি তালিকা, যার মধ্যে অন্তর্ভুক্ত কিন্তু সীমাবদ্ধ নয়, ইন্দোস্ফিয়ারের দেশগুলির মধ্যে যা ঐতিহাসিকভাবে বৃহত্তর ভারতের অংশ হিসাবে ভারতীয়করণ করা হয়েছিল । এই তালিকায় বিশেষভাবে শিক্ষা প্রতিষ্ঠানগুলিকে বাদ দেওয়া হয়েছে যেগুলির মূলমন্ত্র হিসাবে সংস্কৃত শব্দগুচ্ছ রয়েছে । আরও দেখুন সংস্কৃতের প্রতীকী ব্যবহার ।
ইন্দোনেশিয়া
ইন্দোনেশিয়ায়, যথাক্রমে সশস্ত্র বাহিনী , শিক্ষা ও সরকারী প্রতিষ্ঠানে সংস্কৃত বেশিরভাগ এবং ব্যাপকভাবে নীতিবাক্য এবং পদে ব্যবহৃত হয়।
মাসুদ আলি খান
মাসুদ আলি খান একজন বাংলাদেশী টেলিভিশন, চলচ্চিত্র এবং মঞ্চ অভিনেতা। শিল্পকলার অভিনয় শাখায় তার অবদানের জন্য তাকে ২০২৩ সালে বাংলাদেশ সরকার কর্তৃক একুশে পদক প্রদান করা হয়।
প্রারম্ভিক জীবন
মাসুদ আলী খান ১৯৩১ সালের ১ ডিসেম্বর মানিকগঞ্জের সিঙ্গাইরে নানার বাড়িতে জন্মগ্রহণ করেন । তিনি কলকাতায় কিছুকাল পড়াশুনার একটি অংশ শেষ করেন এরপর কুমিল্লা ভিক্টোরিয়া কলেজ থেকে ম্যাট্রিক পাস করেন। পরে তিনি জগন্নাথ কলেজ এবং স্যার সলিমুল্লাহ কলেজে পড়াশোনা করেন।
কর্ম জীবন
তিনি ছোটবেলায় ক্লাস টুতে পড়ার সময় স্বরসতী পূজায় ‘রানা প্রতাপ সিং’ নাটকে প্রথম অভিনয় করেন ১৯৫৬ সালে উচ্চ মাধ্যমিকে পড়ার সময় তিনি ‘ড্রামা সার্কেল’র সঙ্গে যুক্ত হন। তার অভিনীত প্রথম চলচ্চিত্র সাদেক খান পরিচালিত ‘নদী ও নারী’। সর্বশেষ তিনি প্রয়াত খালিদ মাহমুদ মিঠুর নির্দেশনায় ‘জোনাকীর আলো’ চলচ্চিত্রে অভিনয় করেন।
তাঁর টেলিভিশনের অভিষেক থিয়েটার ব্যক্তিত্ব, নাট্যকার ও পরিচালক নাট্যগুরু নুরুল মোমেন এর একটি নাটকের মধ্য দিয়ে। নাটকটির নাম ছিল ভাই ভাই শোবাই। এটি একটি শ্লোক নাটক এবং তিনি নায়ক ডঃ বশিরের চরিত্রে অভিনয় করেছিলেন।
কিশোরগঞ্জ উপজেলা
কিশোরগঞ্জ উপজেলা বাংলাদেশের রংপুর বিভাগের নীলফামারী জেলার অন্তর্গত একটি উপজেলা।
ইতিহাস
কিশোরগঞ্জ উপজেলা প্রথমত থানা হিসাবে ১৯২১ সালে প্রতিষ্ঠিত হয় এবং পরবর্তীতে উপজেলায় রুপান্তরিত হয়। কথিত আছে যে- একসময় এখানে একটি প্রভাবশালী জমিদার পরিবার বাস করত এবং জমিদারের নাম ছিল কিশোরী মোহন রায়। সাধারণ লোকের ধারণা যে উপজেলার নামের উৎপত্তিতে "কিশোরী" নামের সাথে "গঞ্জ" শব্দটি যোগ হয়ে কিশোরীগঞ্জ হয়েছিল যা পরবর্তীতে কিশোরগঞ্জ নামে পরিবর্তিত হয়েছে।
অবস্থান ও আয়তন
কিশোরগঞ্জ উপজেলা নীলফামারী জেলাধীন পূর্বে অবস্থিত একটি উপজেলা। এ উপজেলার উত্তরে জলঢাকা উপজেলা ও লালমনিরহাট জেলার কালীগঞ্জ উপজেলা, দক্ষিণে রংপুর জেলার তারাগঞ্জ উপজেলা, পূর্বে রংপুর জেলার গংগাচড়া উপজেলা, পশ্চিমে নীলফামারী সদর উপজেলা ও সৈয়দপুর উপজেলা।
প্রশাসনিক এলাকা
উপজেলা পরিষদ চেয়ারম্যান:
কিশোরগঞ্জ উপজেলা ৯টি ইউনিয়ন নিয়ে গঠিত:
শিক্ষা প্রতিষ্ঠান
কলেজ ১০, মাধ্যমিক বিদ্যালয় ৪২, প্রাথমিক বিদ্যালয় ১৫৯, মাদ্রাসা ৩০। উল্লেখযোগ্য শিক্ষা প্রতিষ্ঠান সমূহ:
ধর্মীয় প্রতিষ্ঠান
প্রাচীন নিদর্শনাদি ও প্রত্নসম্পদ চান খোসালের তিন গম্বুজ জামে মসজিদ (ভেড়ভেড়ী, অষ্টাদশ শতাব্দী), পুঁটিমারীর মন্দির (পুঁটিমারী), নবগয়াধাম (বাহাগিলি), ভীমের মায়ের চুলা (কিশোরগঞ্জ সদর)
হাট বাজার
উল্লেখযোগ্য
অর্থনীতি
এই উপজেলার অর্থনীতির শতকরা প্রায় ৭১ ভাগ কৃষিনির্ভর। বাকি ২৯ ভাগ বিভিন্ন পেশার উপর নির্ভরশীল। কিশোরগঞ্জ এর উর্বর ভূমি প্রধানত আলু, ধান, শাকসবজি, আদা, তামাক, গম ও ভুট্টা চাষের জন্য উপযোগী।
হাস্যরসাত্মক চলচ্চিত্র
হাস্যরসাত্মক চলচ্চিত্র বা কমেডি চলচ্চিত্র হল চলচ্চিত্রের একটি বিভাগ যা হাস্যরসের উপর জোর দেয়। এই চলচ্চিত্রগুলি দর্শকদের বিনোদনের মাধ্যমে হাসানোর জন্য নকশা করা হয়। এই শৈলীর চলচ্চিত্রগুলির ঐতিহ্যগতভাবে একটি সুখী সমাপ্তি থাকে (তিক্ত হাস্যরসাত্মক একটি ব্যতিক্রম)। কমেডি হল চলচ্চিত্রের প্রাচীনতম ঘরানার একটি এবং এটি থিয়েটারের ধ্রুপদী কমেডি থেকে উদ্ভূত। প্রথম দিকের কিছু নির্বাক চলচ্চিত্র ছিল কমেডি, কারণ স্ল্যাপস্টিক কমেডি প্রায়শই চাক্ষুষ বর্ণনার উপর নির্ভর করে, শব্দের প্রয়োজন ছাড়াই। ১৯৩০-এর দশকে যখন শাব্দিক চলচ্চিত্রগুলি আরও বেশি প্রচলিত হয়ে ওঠে, কমেডি চলচ্চিত্রগুলি অন্যরকম ঢেউ তুলেছিল, কারণ হাসির ফলে অস্বস্তিকর পরিস্থিতিতেও সংলাপ হতে পারে।
নগেন্দ্র কুমার রায়
নগেন্দ্র কুমার রায় (नागेन्द्र कुमार रे) নেপালি রাজনীতিবিদ। তিনি ১৯৯৯ সালের নির্বাচনে নেপালি কংগ্রেস পার্টি থেকে প্রতিনিধি সভায় নির্বাচিত হয়েছিলেন।
হাস্যরসাত্মক চলচ্চিত্র
কমেডি, অন্যান্য চলচ্চিত্রের প্রকার সাথে তুলনা করে, স্বতন্ত্র তারকাদের উপর অনেক বেশি ফোকাস করে, অনেক প্রাক্তন স্ট্যান্ড-আপ কমিক তাদের জনপ্রিয়তার কারণে চলচ্চিত্র শিল্পে রূপান্তরিত হয়।
দ্য স্ক্রিনরাইটার্স ট্যাক্সনমি (২০১৭) এ, এরিক আর. উইলিয়ামস দাবি করেছেন যে চলচ্চিত্রের ধরনগুলি মূলত একটি চলচ্চিত্রের পরিবেশ, চরিত্র এবং গল্পের উপর ভিত্তি করে। তাই লেবেল "নাটক" এবং "কমেডি" একটি শৈলী হিসাবে বিবেচনা করা খুব বিস্তৃত। পরিবর্তে, তার কমেডি শ্রেণীবিন্যাস যুক্তি দেয় যে, কমেডি এমন এক ধরনের চলচ্চিত্র যাতে অন্তত এক ডজন বিভিন্ন উপ-প্রকার রয়েছে।
সন্তোষ গাঙ্গুলী
সন্তোষ গাঙ্গুলী (১৯ মার্চ ১৯১১ – ২৬ ডিসেম্বর ১৯৮৫) একজন ভারতীয় ক্রিকেট আম্পায়ার ছিলেন । তিনি ১৯৫৬ থেকে ১৯৬৫ সালের মধ্যে দশটি টেস্ট ম্যাচে অংশ নিয়েছেন।
গাঙ্গুলিও একজন প্রথম-শ্রেণীর ক্রিকেটার ছিলেন, এগারোটি ম্যাচ খেলেছিলেন, যার মধ্যে ছয়টি রঞ্জি ট্রফিতে বাংলার হয়ে।
সুমামা ইবনে উসাল
সুমামা ইবনে উসাল (ثمامة بن أثال) ছিলেন বনু হানিফার প্রধান এবং আল-ইয়ামামার শাসকদের একজন, যা তাকে প্রাক-কুরআন যুগের সবচেয়ে শক্তিশালী আরব শাসকদের মধ্যে পরিণত করেছিল। ৬২৮ সালে মুহাম্মদ আরব উপদ্বীপ এবং আশেপাশের অঞ্চলের শাসকদের কাছে সুমামা সহ ইসলামের আমন্ত্রণ জানিয়ে আটটি চিঠি পাঠিয়েছিলেন। চিঠিটি পাওয়ার পর, তিনি ক্রোধে গ্রাস হয়েছিলেন এবং মুহাম্মদকে হত্যা করার সংকল্প করেছিলেন।
তার নকশা অনুসরণে, সুমামা মুহাম্মদের সঙ্গীদের একটি দলকে হত্যা করেছিল। কিছুক্ষণ পরেই, সুমামা মক্কায় ওমরাহ করার জন্য আল-ইয়ামামা শহর ত্যাগ করেন।
কিন্তু মদিনার আশেপাশের এলাকায় টহলরত মুসলমানদের একটি দল তাকে আটক করে। তিনি কে তা না জেনে তারা তাকে মসজিদের একটি কলামের সাথে বেঁধে রেখেছিলেন এবং অপেক্ষা করতে লাগলেন যে মুহাম্মদ তার ভাগ্য নির্ধারণ করবেন। মুহাম্মদ তাকে মুসলিম হতে উৎসাহিত করার আশায় সুমামার কাছে আসেন, কিন্তু তার প্রত্যাখ্যানের পর তাকে চলে যেতে দেওয়া হয়। সুমামা যতক্ষণ না তিনি মদীনার উপকণ্ঠে আল-বাকী'র কাছে একটি খেজুরের বাগানে আসেন, সেখানে তিনি তার উটকে পানি দেন এবং নিজেকে ধুয়ে নেন। তারপর তিনি মুহাম্মদের মসজিদে ফিরে আসেন এবং ইসলাম গ্রহণের ঘোষণা দেন, নিজেকে এবং তার সাথে যারা মুহাম্মদের খেদমতে অঙ্গীকার করেন।
তখন মুহাম্মদ তাকে তার পরিকল্পনা চালিয়ে যেতে এবং ইসলামী রীতিতে নির্ধারিত ওমরা পালন করতে বলেন। যখন তিনি মক্কার উপত্যকায় পৌঁছেছেন, তখন তিনি অনুরণিত কণ্ঠে চিৎকার করতে লাগলেন:
"এই যে আমি তোমার আদেশে হে প্রভু, আমি এখানে আছি। আমি এখানে. তোমার কোন অংশীদার নেই। আমি এখানে. প্রশংসা, অনুগ্রহ এবং আধিপত্য আপনারই। তোমার কোন অংশীদার নেই।"
এইভাবে তিনিই প্রথম মুসলিম যিনি তালবিয়া পাঠ করে মক্কায় প্রবেশ করেন। কুরাইশরা তার কথা শুনে এবং যে তাদের রক্ষার উপর হামলা করেছিল তাকে শাস্তি দিতে রওয়ানা হয়। তাদের মধ্যে একজন বিশেষভাবে ক্ষুব্ধ হয়েছিল এবং সুমামাকে একটি তীর দিয়ে ছুঁড়তে যাচ্ছিল যখন অন্যরা তাকে ধরে ফেলে এবং চিৎকার করে বলেছিল:
"হায় তোমার! এটা কে তুমি কি জান? তিনি হলেন থুমামাহ ইবনে উথাল, আল-ইয়ামামার শাসক। ঈশ্বরের কসম, আপনি যদি তার ক্ষতি করেন, তবে তার লোকেরা আমাদের সরবরাহ বন্ধ করে দেবে, আমাদের জন্য মারাত্মক পরিণতি হবে।"
সুমামাহ ওমরাহ পালন শেষ করেন এবং ঘোষণা করেন যে তিনি মুহাম্মদের ধর্ম অনুসরণ করেছেন। তারপর তিনি তার দেশে ফিরে আসেন এবং তার লোকদেরকে কুরাইশদের কাছ থেকে সরবরাহ বন্ধ রাখার নির্দেশ দেন। বয়কট ধীরে ধীরে প্রভাব ফেলতে শুরু করে, দাম বাড়ায় এবং অনেকের ক্ষুধার্ত হয়ে পড়ে। অতঃপর, কুরাইশরা মুহাম্মাদকে চিঠি লিখে থুমামাহকে বয়কট প্রত্যাহার করার নির্দেশ দিতে বলে কারণ এটি হুদায়বিয়ার চুক্তি লঙ্ঘন করেছিল, যা তিনি করেছিলেন।
৬৩২ সালে মুহাম্মদ যখন মারা যান, তখন অনেক আরব প্রচুর সংখ্যায় ইসলাম ত্যাগ করতে শুরু করে। ভন্ড নবী মুসায়লামা বনু হানিফাহকে তাকে নবী হিসাবে বিশ্বাস করার জন্য ডাকতে শুরু করেছিলেন। সুমামাহ তার মুখোমুখি হন যারা মুসলিম ছিলেন এবং মুরতাদদের বিরুদ্ধে জিহাদ করেছিলেন তাদের সবাইকে একত্রিত করেছিলেন। বনু হানিফার অনুগত মুসলমানদের মুসায়লামার সেনাবাহিনীর বিরুদ্ধে দাঁড়ানোর জন্য অতিরিক্ত সাহায্যের প্রয়োজন ছিল। তাদের কঠিন কাজটি আবু বকর কর্তৃক প্রেরিত বাহিনী দ্বারা সম্পন্ন হয়েছিল কিন্তু বহু মুসলিম প্রাণের বিনিময়ে।
ফজলুল হক (বীর প্রতীক)
ফজলুল হক (জন্ম: অজানা - মৃত্যু: ডিসেম্বর ১৯৯৯) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
ফজলুল হকের জন্ম সিলেট জেলার জকিগঞ্জ উপজেলার সুলতানপুর ইউনিয়নের গঙ্গাজলের খাদিমান গ্রামে। তার বাবার নাম আজাদ আলী । তার স্ত্রীর নাম বেলা খাতুন। তাদের দুই ছেলে ও দুই মেয়ে।
কর্মজীবন
ফজলুল হক চাকরি করতেন ইপিআরে। ১৯৭১ সালে কর্মরত ছিলেন যশোর ইপিআর সেক্টরের অধীন চুয়াডাঙ্গা উইংয়ে (বর্তমানে ব্যাটালিয়ন)। মুক্তিযুদ্ধ শুরু হলে ঝাঁপিয়ে পড়েন যুদ্ধে। পরে যুদ্ধ করেন ৮ নম্বর সেক্টরের অধীন বয়রা সাবসেক্টরে। ফজলুল হক ১৯৮৮ সালে চাকরি থেকে অবসর নেন।
মুক্তিযুদ্ধে ভূমিকা
১৯৭১ সালের মে মাসের শেষদিক ভারত-বাংলাদেশ সীমান্তের কাছে যশোর জেলার ঝিকরগাছা উপজেলার গঙ্গানন্দপুর ইউনিয়নের কাশীপুরে সীমান্তচৌকি এলাকা তখন ছিলো মুক্ত। সীমান্তের ওপারে ভারতের মাটিতে মুক্তিযোদ্ধা শিবির। সেখানে আছেন ফজলুল হকসহ একদল মুক্তিযোদ্ধা। তারা বেশির ভাগ ইপিআরের সদস্য। কয়েকটি দলে বিভক্ত। তাদের সবার নেতৃত্বে আবু ওসমান চৌধুরী । মুক্তিযোদ্ধা শিবিরে এক দিন খবর এল, যশোর থেকে এক দল পাকিস্তানি সেনা কাশীপুরে আসছে। তাদের উদ্দেশ্য সীমান্তচৌকি দখল এবং সেখানে ক্যাম্প স্থাপন করা। পাকিস্তানিদের উদ্দেশ্য বাস্তবায়িত হলে সীমান্ত এলাকায় মুক্তিযোদ্ধাদের চলাচল একেবারে সীমিত হয়ে পড়বে। তাই মুক্তিযোদ্ধাদের অধিনায়ক সিদ্ধান্ত নিলেন, পাকিস্তান সেনাবাহিনীর চেষ্টা নস্যাৎ করতে হবে। তিনি নির্দেশ দিলেন আক্রমণের। মুক্তিযোদ্ধা শিবিরে শুরু হলো প্রস্তুতি। সুবেদার মনিরুজ্জামানের নেতৃত্বাধীন দলের ওপর দায়িত্ব পড়ল অগ্রসরমাণ পাকিস্তানি সেনাদের বাধা দেওয়ার। এ দলের সদস্য ছিলেন ফজলুল হক। তারা দ্রুত প্রস্তুত হয়ে রওনা হলেন কাশীপুরের উদ্দেশে। ফজলুল হক ও তার সহযোদ্ধারা কাশীপুরে প্রতিরক্ষা অবস্থান নেওয়ার কিছুক্ষণের মধ্যেই সেখানে হাজির হলো পাকিস্তানি সেনাদের অগ্রগামী দল। মুক্তিযোদ্ধারা তাদের আক্রমণ করলেন। পাকিস্তানিরাও প্রচণ্ড পাল্টা আক্রমণ শুরু করল। পাকিস্তানি সেনা মুক্তিযোদ্ধাদের ধারণার চেয়েও অনেক। এতে মুক্তিযোদ্ধারা বেশ বেকায়দায় পড়ে গেলেন। তবে বিচলিত হলেন না। ফজলুল হক ও আরও কয়েকজন মনিরুজ্জামানের নেতৃত্বে সাহসিকতার সঙ্গে যুদ্ধ করতে থাকলেন। প্রচণ্ড যুদ্ধের একপর্যায়ে মুক্তিযোদ্ধা শিবিরে খবর গেল পাকিস্তানি সেনা অনেক। দ্রুত সেখান থেকে যুদ্ধক্ষেত্রে হাজির হলো মুক্তিযোদ্ধাদের আরও দুটি দল। এ দুটি দলের নেতৃত্বে ক্যাপ্টেন নাজমুল হুদা এবং তৌফিক-ই-এলাহী চৌধুরী। তারা তাদের দল নিয়ে সীমান্তচৌকির ডান দিক দিয়ে পাকিস্তানি সেনাদের ওপর পাল্টা আক্রমণ চালালেন। যুদ্ধ ভয়াবহ রূপ ধারণ করল। শেষ পর্যন্ত মুক্তিযোদ্ধারাই জয়ী হলেন। বিপুল অস্ত্রশস্ত্রে সজ্জিত পাকিস্তানি সেনারা মুক্তিযোদ্ধাদের আক্রমণ ঠেকাতে ব্যর্থ হয়। শেষে হতাহত অনেককে ফেলে পাকিস্তানি সেনারা পালিয়ে যায়। জীবিত কয়েকজন মুক্তিযোদ্ধাদের হাতে ধরা পড়ে।
গোমতী এক্সপ্রেস
গোমতি এক্সপ্রেস (১২৪১৯/২০ নং লক্ষ্ণৌ নয়া দিল্লি গোমতি এক্সপ্রেস) হল ভারতীয় রেলওয়ের উত্তরাঞ্চলের রেলওয়ে জোনের একটি সুপারফাস্ট এক্সপ্রেস ট্রেন৷ ট্রেনটি ভারতের লক্ষ্ণৌ এন আর এবং নয়া দিল্লির মধ্যে চলাচল করে থাকে৷ ট্রেনটি লক্ষ্ণৌ এন আর হতে নয়া দিল্লি গমনের ক্ষেত্রে ১২৪১৯ নং ট্রেন হিসাবে এবং পুনরায় নয়া দিল্লি হতে লক্ষ্ণৌ ফেরার পথে ১২৪২০ নং ট্রেন হিসাবে পরিচালিত হয়৷ গোমতি সুপারফাস্ট এক্সপ্রেস ট্রেনটি দিল্লি এবং উত্তর প্রদেশের বিভিন্ন রাজ্যে এর সার্ভিস প্রদান করে থাকে৷ ট্রেনটির নামকরণ লক্ষ্ণৌর মধ্য দিয়ে বয়ে যাওয়া গোমতি নদীর নামানুসারে করা হয়েছে৷
কোচসমূহ
১২৪১৯/২০ লক্ষ্ণৌ টু নয়াদিল্লি গোমতি এক্সপ্রেস ট্রেন এ রয়েছে ১টি ফার্স্টক্লাস এসি কোচ, ২টি এসি চেয়ার কার, ১৫টি সেকেন্ড ক্লাস বগি, ৪টি সাধারণ আনরিজার্ভড এবং ২টি যাত্রী বহনের পাশাপাশি যাত্রী মালামাল বহনের বগি৷ ট্রেনটি কোনো প্যানট্রি কার বহন করে না৷
সার্ভিস
১২৪১৯ নং লক্ষ্ণৌ টু নয়াদিল্লি গোমতি এক্সপ্রেস ট্রেনটি ৮ ঘণ্টা ৩৫ মিনিটে ৫১৩ কিলোমিটার(৫৯.৭৭ কিমি/ঘণ্টা) এবং ১২৪২০ নং নয়াদিল্লি টু লক্ষ্ণৌ গোমতি এক্সপ্রেস ট্রেনটি ৮ ঘণ্টা ৫৫ মিনিটে ৫১৩ কিলোমিটার(৫৭.৫৩কিমি/ঘণ্টা) পথ অতিক্রম করে থাকে৷
যেহেতু ট্রেনটির গড় গতি ৫৫ কিমি/ঘণ্টা(৩৪ মাইল/ঘণ্টা) এর উপরে, তাই ইন্ডিয়ান রেলওয়ের নিয়মানুসারে ট্রেনটিকে সুপারফার্স্ট শ্রেণির অন্তর্ভুক্ত করা হয়েছে৷
রুট
১২৪১৯/২০ লক্ষ্ণৌ টু নয়াদিল্লি গোমতি এক্সপ্রেস ট্রেন কানপুর সেন্ট্রাল, পানকি, ইটাওয়া, টান্ডলা জংশন, খুরজা জংশন, আলীগড় জংশন ও ঘাজিয়াবাদ জংশন হয়ে নয়াদিল্লি চলাচল করে৷
ব্যবহৃত ইঞ্জিন
যেহেতু পুরো লাইনটি বিদ্যুৎচালিত, তাই কানপুর হতে একটি ডাব্লিউএপি ৪ ইঞ্জিন দ্বারা ট্রেনটি চালিত হয়৷
চলাচল সময়
১২৪১৯ নং লক্ষ্ণৌ টু নয়াদিল্লি গোমতি এক্সপ্রেস ট্রেনটি প্রতিদিন ইন্ডিয়ান স্ট্যান্ডার্ড টাইম ০৬:০০ টায় লক্ষ্ণৌ এন আর ছেড়ে যায় এবং ঐ একই দিনে ইন্ডিয়ান স্ট্যান্ডার্ড টাইম ১৫:০৫[১] টায় নয়াদিল্লি পৌঁছে৷ অপরদিকে ১২৪২০ নং নয়াদিল্লি টু লক্ষ্ণৌ গোমতি এক্সপ্রেস ট্রেনটি প্রতিদিন ইন্ডিয়ান স্ট্যান্ডার্ড টাইম ১২:২৫ টায় নয়াদিল্লি ছেড়ে যায় এবং ঐ একই দিনে ইন্ডিয়ান স্ট্যান্ডার্ড টাইম ২১:২৫ টায় লক্ষ্ণৌ পৌঁছে৷
অস্ট্রেলিয়ায় বৌদ্ধধর্ম
অস্ট্রেলিয়ায় বৌদ্ধ ধর্ম একটি সংখ্যালঘু ধর্ম। ২০১৬ সালের আদমশুমারি অনুসারে, অস্ট্রেলিয়ার মোট জনসংখ্যার ২.৪ শতাংশ বৌদ্ধ হিসাবে চিহ্নিত। ১৯৯৬ এবং ২০০১ সালের আদমশুমারির মধ্যে এটির অনুসারীদের সংখ্যা ৭৯ শতাংশ বৃদ্ধি করে শতাংশের ভিত্তিতে এটি সবচেয়ে দ্রুত বর্ধনশীল ধর্মও ছিল। অস্ট্রেলিয়ার বৌদ্ধদের সর্বোচ্চ শতাংশ ক্রিসমাস দ্বীপে রয়েছে, যেখানে বৌদ্ধরা ২০১৬ সালের আদমশুমারি অনুসারে মোট জনসংখ্যার ৩৫% গঠন করে। খ্রিস্টান এবং হিন্দু ধর্মের পরে বৌদ্ধ ধর্ম দেশের ৩য় বৃহত্তম ধর্ম।
ইতিহাস
অস্ট্রেলিয়ায় বৌদ্ধ বসতি স্থাপনের প্রথম স্পষ্ট উদাহরণ ১৮৫৮ সালে। যাইহোক, কিছু নৃতাত্ত্বিকদের কাছ থেকে অনুমান করা হয়েছে যে কয়েকশ বছর আগে যোগাযোগ ছিল; অ্যাবোরিজিনাল মেন অফ হাই ডিগ্রী বইতে, এপি এলকিন তার বিশ্বাসের প্রমাণ হিসেবে উল্লেখ করেছেন যে ইন্দোনেশিয়ার ব্যবসায়ীরা আধুনিক যুগের ড্যাম্পিয়ারের কাছাকাছি অঞ্চলে বৌদ্ধ ও হিন্দু ধর্মের সাথে ক্ষণস্থায়ী যোগাযোগ এনে থাকতে পারে। এলকিন আদিবাসী অস্ট্রেলিয়ান সংস্কৃতি এবং বৌদ্ধ ধারণা যেমন পুনর্জন্মের মধ্যে একটি যোগসূত্র ব্যাখ্যা করেছেন। তিনি যুক্তি দিয়েছিলেন যে ম্যাকাসান ব্যবসায়ীদের সাথে যোগাযোগের মাধ্যমে এই লিঙ্কটি আনা হতে পারে। ১৫শতকের উত্তর অস্ট্রেলিয়ায় চীনা ধ্বংসাবশেষের উপস্থিতির প্রতিবেদনের কারণেও জল্পনা-কল্পনা ছিল, যদিও এটি পূর্বের অনুসন্ধানের পরিবর্তে বাণিজ্যের মাধ্যমে অনেক পরে আনা হতে পারে।
১৮৫১ সালে, চীনাদের প্রথম বৃহৎ গোষ্ঠী অস্ট্রেলিয়ায় এসেছিল গোল্ড রাশের অংশ হিসাবে, তাদের বেশিরভাগই গণ অভিবাসনের পরিবর্তে প্রত্যাশার উদ্দেশ্যে সংক্ষিপ্তভাবে অবস্থান করেছিল। ১৮৫৬ সালে, ধর্মনিরপেক্ষ সেজে ইয়াপ গ্রুপ দ্বারা দক্ষিণ মেলবোর্নে একটি মন্দির প্রতিষ্ঠিত হয়েছিল। এই মন্দিরটি তাওবাদ, কনফুসিয়ানিজম, বিভিন্ন সাংস্কৃতিক দেবতা এবং এমনকি জ্যোতিষ সংক্রান্ত কার্যকলাপের জন্যও ব্যবহৃত হয়েছিল। যাইহোক, চীন থেকে কোন ধর্মযাজক কখনও অস্ট্রেলিয়ায় আসেননি, এবং মন্দিরটি শেষ পর্যন্ত ২০ শতকের শেষের দিকে হ্রাস পায় এবং অদৃশ্য হয়ে যায়।
অস্ট্রেলিয়ায় আগমনকারী প্রথম বৌদ্ধ দলটি ছিল জাপানের অ্যাক্রোব্যাট এবং জাগলদের একটি দল যারা ১৮৬৭ সালে সফর করেছিল। পুরো শতাব্দী জুড়ে আরও বেশি লোক এসেছে, বেশিরভাগই উত্তর অস্ট্রেলিয়ার মুক্তা শিল্পের সাথে জড়িত, বৃহস্পতিবার দ্বীপে এবং ব্রুম এবং ডারউইন, উত্তর টেরিটরিতে আনুমানিক ৩৬০০ ছুঁয়েছে।
১৮৭০ সালে শ্রীলঙ্কা থেকে প্রথম সিংহলি বৌদ্ধরা আখের বাগানে কাজ করতে আসেন। 1876 সালে বৃহস্পতিবার দ্বীপে একটি সম্প্রদায় বিদ্যমান বলে বিশ্বাস করা হয়েছিল। ১৮৮২ সালে, ৫০০ জনের একটি দল কলম্বো ছেড়ে কুইন্সল্যান্ডের উদ্দেশ্যে, বেশিরভাগই ম্যাকেতে। অস্ট্রেলিয়ায় বৌদ্ধ ধর্মের প্রতিষ্ঠার প্রমাণকারী প্রাচীনতম অবশিষ্ট কাঠামো হল 1890-এর দশকে বৃহস্পতিবার দ্বীপে রোপণ করা দুটি বোধি গাছ, যদিও একসময় সেখানে দাঁড়িয়ে থাকা মন্দিরটি আর নেই।
২০ শতকের সময়, হোয়াইট অস্ট্রেলিয়া নীতির কারণে দেশত্যাগ এবং অভিবাসনের অভাবের কারণে বৌদ্ধদের সংখ্যা ধীরে ধীরে হ্রাস পায়।
১৮৯১ সালে, আমেরিকান বৌদ্ধ, কর্নেল হেনরি স্টিল ওলকট, যিনি থিওসফিক্যাল সোসাইটির সহ-প্রতিষ্ঠাতা ছিলেন অস্ট্রেলিয়ায় আসেন এবং একটি বক্তৃতা সিরিজে অংশ নেন, যা প্রধানত উচ্চ-শ্রেণীর সমাজের ছোট চেনাশোনাগুলিতে বৌদ্ধধর্ম সম্পর্কে আরও বেশি সচেতনতার দিকে পরিচালিত করে। থিওসফিক্যাল সোসাইটির একজন সদস্য ছিলেন ভবিষ্যতের অস্ট্রেলিয়ান প্রধানমন্ত্রী আলফ্রেড ডিকিন, যিনি ১৮৯০ সালে ভারত ও শ্রীলঙ্কায় তিন মাস কাটিয়েছিলেন এবং একটি বই লিখেছিলেন যা বৌদ্ধধর্ম সহ আধ্যাত্মিক বিষয় নিয়ে আলোচনা করেছিল।
অস্ট্রেলিয়ায় সন্ন্যাসীর আগমনের প্রথম উদাহরণ ছিল ১৯১০ সালে, যখন ইয়ারমাউথে ইএইচ স্টিভেনসন জন্মগ্রহণকারী ইউ সাসানা ধাজা বার্মা থেকে এসেছিলেন। বছরের পর বছর ধরে, বিভিন্ন সন্ন্যাসীরা অস্ট্রেলিয়া সফর করেছিলেন, কিন্তু 1970-এর দশকে শ্রীলঙ্কা থেকে একজন আবাসিক সন্ন্যাসী (নাম শ্রদ্ধেয় সোমালোকা) আসেননি।
প্রথম নির্দিষ্ট বৌদ্ধ গোষ্ঠী, বৌদ্ধ স্টাডি গ্রুপ মেলবোর্ন, মেলবোর্নে 1938 সালে লেন বুলেন দ্বারা গঠিত হয়েছিল, কিন্তু দ্বিতীয় বিশ্বযুদ্ধের সময় এটি ভেঙে পড়ে। 1953 সালে ভিক্টোরিয়ার বৌদ্ধ সোসাইটি গঠিত হয় এবং 1956 সালে নিউ সাউথ ওয়েলসের বৌদ্ধ সোসাইটি গঠিত হয়। 1950 এর দশক থেকে 1970 এর দশক পর্যন্ত, বৌদ্ধ সমাজগুলি এমন একটি সংগঠন ছিল যা বৌদ্ধধর্ম নিয়ে স্ব-আলোচনা করত।
1970 এর দশকের শেষের দিকে, বৌদ্ধধর্ম আরও ব্যাপক হতে শুরু করে, প্রধানত ভিয়েতনাম যুদ্ধের পরে দক্ষিণ পূর্ব এশিয়া থেকে অভিবাসনের কারণে, সেইসাথে তিব্বতি বৌদ্ধধর্মের পশ্চিম দেশগুলিতে প্রসারের কারণে, যার নেতৃত্বে লামা ইয়েশের মতো ব্যক্তিত্ব, যিনি ধর্মীয় প্রতিষ্ঠানগুলি প্রতিষ্ঠা করেছিলেন। আবাসিক সন্ন্যাসী, এবং সোগিয়াল রিনপোচে, 1980-এর দশকে, রিগপা সংস্থার প্রতিষ্ঠাতা। চলমান দশকগুলিতে এশিয়া থেকে আরও অভিবাসন দ্বারা এটি পরিপূরক হয়েছিল।
1996 সাল থেকে ২০০১ সালের আদমশুমারি পর্যন্ত বৌদ্ধধর্মের অনুগামীদের সংখ্যা ৭৯ শতাংশ বৃদ্ধি পেয়ে অস্ট্রেলিয়ায় সব ধর্মের সর্বোচ্চ শতাংশ বৃদ্ধি পেয়েছিল। 1986 সালের আদমশুমারি থেকে, অনুগামীদের সংখ্যা 80,387 থেকে বেড়ে 2001-এ প্রায় 370,345 হয়েছে। যাইহোক, এটি 2011 সালে 2.5 শতাংশ থেকে 2016 সালে 2.4 শতাংশে হ্রাস পেতে শুরু করে, যদিও এখনও অনুগামীদের সংখ্যা প্রায় 34,700 বৌদ্ধ বৃদ্ধি পেয়েছে।
জনসংখ্যা
অস্ট্রেলিয়ায় বৌদ্ধ ধর্মের জনসংখ্যার পরিবর্তন দেওয়া হয়েছে 2011 সালের আদমশুমারির তথ্য দেখায় যে বৌদ্ধ অধিভুক্ত জনসংখ্যা 418,749 থেকে 528,977 জনে বেড়েছে, যা 20.8% বৃদ্ধি পেয়েছে। সেই সময়ে অস্ট্রেলিয়ার জনসংখ্যা 21.5 মিলিয়ন হিসাবে অনুমান করা হয়েছিল, একই আদমশুমারি অনুসারে, বৌদ্ধ জনসংখ্যা জনসংখ্যার 2.46% অনুমান করা যেতে পারে।
, বৌদ্ধ জনসংখ্যার সংখ্যা 563,677 জন, যাদের মধ্যে 33% বৃহত্তর সিডনিতে, 30% গ্রেটার মেলবোর্নে এবং 8% গ্রেটার ব্রিসবেন এবং গ্রেটার পার্থে বাস করে। বৌদ্ধদের সর্বাধিক অনুপাত সহ রাজ্য এবং অঞ্চলগুলি হল ভিক্টোরিয়া (৪%) এবং নিউ সাউথ ওয়েলস (৩%), যেখানে সবচেয়ে কম বৌদ্ধদের মধ্যে রয়েছে কুইন্সল্যান্ড (1.51%) এবং তাসমানিয়া (0.79%)৷
বৌদ্ধদের সর্বোচ্চ শতাংশ ক্রিসমাস দ্বীপে উপস্থিত, যেখানে বৌদ্ধ ধর্ম ২০১৬ সালের আদমশুমারি অনুসারে মোট জনসংখ্যার ১৮.১%। ২০১৩ সাল পর্যন্ত ক্রিসমাস দ্বীপে বৌদ্ধধর্ম ছিল বৃহত্তম ধর্ম,সেখানে প্রভাবশালী ধর্ম হয়ে ওঠে যখন মালয়রা দ্বীপের বৃহত্তম জাতিগোষ্ঠীতে পরিণত হয়।
টমাস রাউটলেজ
টমাস উইলিয়াম রাউটলেজ (Thomas Routledge; জন্ম: ১৮ এপ্রিল, ১৮৬৭ - মৃত্যু: ৯ মে, ১৯২৭) ল্যাঙ্কাশায়ারের লিভারপুল এলাকায় জন্মগ্রহণকারী ইংরেজ বংশোদ্ভূত দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৮৯২ থেকে ১৮৯৬ সময়কালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ট্রান্সভাল ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে মিডিয়াম বোলিংয়ে পারদর্শী ছিলেন টমি রাউটলেজ নামে পরিচিত টমাস রাউটলেজ।
প্রথম-শ্রেণীর ক্রিকেট
১৮৮৯-৯০ মৌসুম থেকে ১৮৯৬-৯৭ মৌসুম পর্যন্ত টমাস রাউটলেজের প্রথম-শ্রেণীর খেলোয়াড়ী জীবন চলমান ছিল। ঊনবিংশ শতকের শেষ দশকে ট্রান্সভালের পক্ষে খেলেন। এ পর্যায়ে সফরকারী ইংরেজ দলের বিপক্ষে চারটি টেস্টে অংশ নিয়েছিলেন তিনি। সবগুলো টেস্টই নিজ দেশে খেলেছিলেন।
প্রথম-শ্রেণীর ক্রিকেটে টমাস রাউটলেজ তার সর্বোচ্চ রান তুলেন ৭৭। ১৮৯৩-৯৪ মৌসুমে কেপটাউনে অনুষ্ঠিত কারি কাপের খেলায় ইস্টার্ন প্রভিন্সের বিপক্ষে এ সংগ্রহটি করেন। ১৮৯৪ সালে ইংল্যান্ড গমনার্থে দক্ষিণ আফ্রিকার দল নির্বাচনকল্পে সভা বসে। ঐ দিনই তিনি প্রথম-শ্রেণীবিহীন খেলায় সেঞ্চুরি করেছিলেন। এ ফলাফলে দলে তার স্থান নিশ্চিত হয়ে যায়। ঐ সফরে ২৪টি খেলার আয়োজন করা হলেও কোন খেলাই প্রথম-শ্রেণীর ক্রিকেটের মর্যাদাপ্রাপ্ত হয়নি। তবে, অনেকগুলো কাউন্টি ক্লাবই প্রথম-শ্রেণীর মর্যাদার অধিকারী ছিল।
আন্তর্জাতিক ক্রিকেট
১৮৯১-৯২ মৌসুমে সফরকারী ইংল্যান্ড দলের বিপক্ষে কেপটাউনে প্রথম টেস্টে অংশ নেন। ইংল্যান্ডের বিপক্ষে অংশগ্রহণকৃত টেস্টগুলোয় তাকে বড় ধরনের কোন ইনিংস খেলতে দেখা যায়নি। এছাড়াও তিনি ১৮৯০ থেকে ১৮৯৫-৯৬ মৌসুম পর্যন্ত তিন খেলার সিরিজ খেলেছেন। তবে, চার টেস্টে তিনি ৯.০০ গড়ে রান তুলেন। ব্যক্তিগত সর্বোচ্চ করেন ২৪ রান। ইংল্যান্ড দল সিরিজে একচ্ছত্র প্রভাব বিস্তার করে। প্রত্যেকটি খেলাতেই স্বাচ্ছন্দ্যে জয়লাভ করে সফরকারী দলটি।
৯ মে, ১৯২৭ তারিখে ৬০ বছর বয়সে কো ডারহাম এলাকার বিলিংহামে টমাস রাউটলেজের দেহাবসান ঘটে। ১৯২৭ সালে তার মৃত্যুর পর উইজডেনে কোন শোকসংবাদ প্রকাশিত হয়নি।
নোতুন পৃথিবী
নোতুন পৃথিবী হল পশ্চিমবঙ্গের কলকাতা থেকে প্রকাশিত একটি ভারতীয় বাংলা ভাষার সাপ্তাহিক সংবাদপত্র।  এটি প্রতিষ্ঠা করেছিলেন প্রভাতরঞ্জন সরকার। বর্তমান সম্পাদক ও প্রকাশক হলেন আচার্য মন্ত্রসিদ্ধানন্দ অবধূত। এটি প্রাউটিস্ট ইউনিভার্সাল, ভারতের পক্ষ থেকে প্রকাশ করা হয়।
এর বিভিন্ন বিভাগ রয়েছে: আধ্যাত্মিক প্রসঙ্গ, প্রাউট প্রবক্তার ভাষায়, সংবাদ দর্পণ, দেশে-দেশে আনন্দ মার্গ, প্রবন্ধ, খেলা, নারীর মর্যাদা, স্বাস্থ্য, প্রভাতী ও ইতিকথা।
শুকরহস্য উপনিষদ
পাঠ্যটি চারটি মহাবাক্য, বা চারটি বেদের মধ্যে প্রাচীন স্তর থেকে একটি করে পবিত্র বিবৃতি সংগ্রহ এবং বর্ণনা করার জন্য এবং তাদের ধ্যানের সরঞ্জাম হিসাবে উপস্থাপন করার জন্য উল্লেখযোগ্য। পাঠ্যটি দাবি করে, শুক জীবনমুক্তি অর্জন করেছিলেন, এই উপনিষদের জ্ঞানের উপর ধ্যান করার পরে যা তিনি শিবের কাছ থেকে পেয়েছিলেন। পাঠ্যটি আরও জোর দিয়ে বলে যে যে কেউ চারটি মহাবাক্যের ধ্যান করে অনুরূপ আধ্যাত্মিক মুক্তি অর্জন করতে পারে এবং এই চারটি ধ্যান করতে ইচ্ছুক ব্যক্তির জন্য আচার, তীর্থযাত্রা ও মন্ত্রের প্রয়োজন নেই।
ইতিহাস
পাঠ্যটির রচয়িতা ও রচনাকাল অজানা। এটি রহস্যোপনিষাদ ও শুকরহস্যোপনিষদ নামেও পরিচিত। পাঠ্যটি মুক্তিকা ক্রমের ১০৮টি উপনিষদের তেলুগু ভাষার সংকলনে ৩৫ নম্বরে তালিকাভুক্ত হয়েছে, যা হনুমানের কাছে রাম কর্তৃক বর্ণিত হয়েছে।
বিষয়বস্তু
পাঠ্যটি ঋষিদের দেবতা ব্রহ্মাকে তাদের রহস্য উপনিষদ শেখানোর অনুরোধের মাধ্যমে শুরু হয়। ব্রহ্মা উত্তর দেন যে চারটি বেদের সংকলনকারী ব্যাস একবার শিবের কাছ থেকে যা শিখেছিলেন তা তিনি তাদের শোনাবেন যখন ব্যাস তার নিজের ছেলেকে শুককে শিক্ষিত করার পরামর্শ চেয়েছিলেন। এর পরে পাঠটি শিব এবং শুকের মধ্যে বক্তৃতা হিসাবে গদ্য এবং পদ্যের মিশ্রণ উপস্থাপন করে, ব্যাস শ্রবণ করেন এবং শিব বলেন যে এই উপনিষদটি ছয়টি অংশে রয়েছে।
প্রণব (ওঁ) পাঠ শুরু করে, এতে রয়েছে জ্ঞান, কাব্যিক ছন্দ, বীজ, লক্ষ্য ও মুক্তির শক্তি। এটি ব্রহ্ম, যা পাঠ্য সত্য, অসীমতা, শাশ্বত আনন্দ, পূর্ণতা, এক, অদ্বৈত, মাথার কাছে স্বাহা, চুলের কাছে বসত এবং হৃদয়ে যা থাকে বলে সংজ্ঞায়িত করে।
মুক্তির পথ, উপনিষদে বলা হয়েছে, মহাবাক্যের উপর নিজেকে ও ব্রহ্মের উপর ধ্যান করা, বিশেষত এই চারটি পবিত্র বক্তব্যকে তালিকাভুক্ত করা: পাঠ্যটি দাবি করে, 'তৎ' প্রতীক পরমহংস ও বামদেব 'ত্বং' প্রতীক বিষ্ণু ও বসুদেব, এবং 'অসি' প্রতীক  অর্ধনারীশ্বর ও নৃসিংহ। উপনিষদ বলে, এই সমস্ত, নিজের মধ্যেই জীব রূপে আছে, এবং সব জীবের মধ্যেও, সর্বত্র। পাঠ্য দাবি করে, এটি বেদের ছয়টি অঙ্গ যা শিক্ষা দিতে চায়।
শুকরহস্য পাঠে বলা হয়েছে, এই জ্ঞানটি গুরুর কাছ থেকে শুনতে হবে, তারপর চিন্তা করতে হবে, ধ্যান করতে হবে, যতক্ষণ না কেউ এটি সম্পূর্ণরূপে উপলব্ধি করে। পাঠটি দাবি করে, যিনি পরম ব্রহ্মকে উপলব্ধি করেন তিনি ব্রহ্ম হয়ে ওঠেন। শুক শিবের এই নির্দেশনা অনুসরণ করেছিলেন, পাঠ্যটি বলেছেন, এবং মহাবিশ্বের সাথে এক হয়েছিলেন, অল্প বয়সে পৃথিবী থেকে বিচ্ছিন্ন হয়েছিলেন এবং জীবনমুক্তি লাভ করেন। যদিও প্রাথমিকভাবে ব্যাস তার পুত্রের বিচ্ছেদ দ্বারা প্রভাবিত হন, এবং সমগ্র বিশ্ব ও তিনি শুকের কৃতিত্বে আনন্দিত হয়েছিলেন।
নেতড়া রেলওয়ে স্টেশন
নেতড়া রেলওয়ে স্টেশন হল শিয়ালদহ–ডায়মন্ড হারবার লাইনে অবস্থিত একটি কলকাতা শহরতলি রেল স্টেশন। এটি ভারতীয় রেলের অধীনস্থ পূর্ব রেলের অন্তর্গত শিয়ালদহ রেল বিভাগের আওতাধীন। এটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলার নেতড়া ও তার পার্শ্ববর্তী এলাকাগুলিতে রেল পরিষেবা প্রদান করে।
স্টেশন চত্বর
প্ল্যাটফর্মে ভাল আশ্রয়ের আচ্ছাদন আছে। স্টেশনে জল এবং স্যানিটেশন বা পয়ঃনিষ্কাশন ব্যবস্থা সহ অনেক সুবিধা রয়েছে। এই স্টেশনে একটি সঠিক সংযোগ সড়ক আছে।
অনবিজকুক
অনবিজকুক বা পেপারকোয়েক একটি ডাচ কেক যার মধ্যে স্বাদের জন্য বিশেষ ফ্লেমিশ মশলা যোগ করে তৈরি করা হয়। অনবিজকুক কথার আক্ষরিক অনুবাদ হল প্রাতঃরাশের কেক এবং পেপারকোয়েক কথার অর্থ হল মশলাদার স্বাদের কেক। এই কেকে স্বাদের জন্য অনেকরকম মশলা মেশানো থাকে এবং সেইকারনেই এই কেকের এইরূপ নামকরন হয়েছে। এটি সাধারনত সকালের প্রাতরাশ হিসাবে পরিবেশন করা হয়।
রাই হল এই কেক প্রস্তুতির সবচেয়ে গুরুত্বপূর্ণ উপাদান। এই কেকের রঙ হালকা বাদামী হয়। লবঙ্গ, দারুচিনি, আদা, সাকেড এবং জায়ফল ইত্যাদির মিশ্রণে প্রস্তুত মশলা দিয়ে এই কেক তৈরি করা হয়। নেদারল্যান্ডের বেশ কিছু অংশে এই কেক প্রস্তুতির নিজস্ব স্থানীয় রেসিপি রয়েছে, যার মধ্যে সবচেয়ে বিখ্যাত হল আউডাইভেন কেক (বৃদ্ধা মহিলার কেক)। আউডাইভেন কেক হল অনবিজকুকের একটি প্রকার, যা দেশের উত্তরাঞ্চলে বসবাসকারী সিংহভাগ লোকেরা খাদ্য হিসাবে গ্রহন করে। এই কেকে মৌরি দেওয়া থাকে।
অনবিজকুক ঐতিহ্যগতভাবে প্রাতঃরাশ হিসাবে পরিবেশন করা হয়। এর উপরে মাখনের একটি পুরু প্রলেপ দেওয়া হয় এবং পরিবেশন করা হয়। তবে মিষ্টি স্বাদের কারণে এটি একটি জলখাবার হিসাবেও পরিবেশন করা হয়। এটি মাঝে মাঝে পাউরুটির প্রতিস্থাপক খাদ্য হিসাবে গৃহীত হয়। সাধারণত যেদিন এই কেক প্রস্তুত করা হয়, তার পরের দিন এটি খাওয়া হয়। নেদারল্যান্ডস দক্ষিন-পূর্ব এশিয়ায় ঐতিহাসিক উপনিবেশ স্থাপন করেছিল। সেকারণে ইন্দোনেশিয়াতেও অনবিজকুক খাওয়ার প্রচলন শুরু হয়।
অ্যাক্রিলামাইড
পরীক্ষা করে দেখা গেছে যে অনবিজকুক -এ প্রায়শই অত্যন্ত উচ্চ মাত্রায় অ্যাক্রিলামাইড নামক পদার্থ মিশ্রিত থাকে। সম্ভবত রান্নার সময় বেকিং সোডা সংযোজনের কারণে এই উচ্চ মাত্রার অ্যাক্রিলামাইডের উপস্থিতি লক্ষ্য করা যায়। অ্যাক্রিলামাইড হল একটি কার্সিনোজেন যা আমাদের শরীরের পক্ষে ক্ষতিকর ও ক্যান্সার উৎপাদক। তাই এই কেক অতিমাত্রায় খেলে স্বাস্থ্যের ক্ষতি হতে পারে।
বেনি আয়িশ
বেনি আয়িশ (בְּנֵי עַיִ"שׁ) হল ইসরায়েলের কেন্দ্রীয় জেলা শহর এবং স্থানীয় পরিষদ। আশদোদ থেকে প্রায় দশ কিলোমিটার দূরে এবং গেদেরার সংলগ্ন স্থানে অবস্থিত। সালে এর জনসংখ্যা ছিল ৬৯৭৮ জন।
ইতিহাস
জনবসতিপূর্ণ শহরটি ১৯৫৭ সালে ফিলিস্তিনি গ্রাম ইয়াসুরের অন্তর্গত জমিতে প্রতিষ্ঠিত হয়েছিল। ১৯৪৮ সালের আগে, এলাকাটি ম্যান্ডেট যুগে ব্রিটিশ সেনাদের জন্য একটি সামরিক ঘাঁটি হিসেবে কাজ করেছিল। এটির নামকরণ করা হয়েছিল রাব্বি আকিভা ইয়োসেফ শ্লেজিংগারের নামে, যার নাম সংক্ষেপে আয়িশ।
বেনি আয়িশ মূলত ১৯৫০ এর দশকের গোড়ার দিকে ইয়েমেন থেকে অভিবাসীদের জন্য একটি ট্রানজিট ক্যাম্প হিসাবে কাজ করেছিল। বর্তমানে এর জনসংখ্যা প্রায় সম্পূর্ণ ইয়েমেনি বংশোদ্ভূত ইহুদি এবং সাবেক সোভিয়েত ইউনিয়ন থেকে আসা অভিবাসীদের দ্বারা গঠিত।
মিন বাহাদুর রায়মাঝি
মিন বাহাদুর রায়মাঝি একজন নেপালি বিচারক ছিলেন, যিনি নেপালের ১৯তম প্রধান বিচারপতি হিসাবে দায়িত্ব পালন করেছিলেন, ৮ মে ২০০৯ থেকে ১০ ফেব্রুয়ারি ২০১০ পর্যন্ত।  তাকে নেপালের তৎকালীন রাষ্ট্রপতি রাম বারান যাদব নিয়োগ করেছিলেন ।
তাঁর আগে ছিলেন কেদার প্রসাদ গিরি এবং পরে ছিলেন অনুপ রাজ শর্মা।
পাকিস্তানের কূটনৈতিক মিশনের তালিকা
এটি পাকিস্তানের কূটনৈতিক মিশনসমূহের একটি তালিকা, অবৈতনিক কনস্যুলেট ব্যতীত। বিশ্বে ষষ্ঠ জনবহুল দেশ এবং দ্বিতীয় সংখ্যাগরিষ্ঠ মুসলিম রাষ্ট্র হিসেবে, বিশ্বজুড়ে পাকিস্তানের বিস্তৃত এবং ব্যাপক কূটনৈতিক সম্পর্ক রয়েছে।
অনুকরণকৃত শিশু পর্নোগ্রাফি
অনুকরণকৃত চাইল্ড পর্নোগ্রাফি হ'ল শিশু পর্নোগ্রাফি যা নাবালিকাদের মধ্যে প্রদর্শিত হয় কিন্তু এর উৎপাদন প্রক্রিয়াতে বাচ্চাদের সরাসরি কোন অংশগ্রহণ থাকে না।
প্রকারভেদ
অনুকরণকৃত শিশু পর্নোগ্রাফির প্রকারগুলির মধ্যে রয়েছে: আসল বাচ্চাদের সংশোধিত ফটোগ্রাফ, অল্প বয়স্ক কিশোরদের দেখানোর জন্য তৈরিকৃত, সম্পূর্ণ কম্পিউটারের তৈরি চিত্রাবলী এবং প্রাপ্তবয়স্কদের শিশুদের মতো দেখানো। অঙ্কিত বা অ্যানিমেশনগুলিতে বাচ্চাদের যৌন ক্রিয়াকলাপগুলি চিত্রিত করে। তবে ফটোগ্রাফগুলির মতো দেখতে নয় এমন উদ্দেশ্যগুলিকেও কেউ কেউ অনুকরণকৃত শিশু পর্নোগ্রাফি হিসাবে বিবেচনা করতে পারে।
ভার্চুয়াল শিশু পর্নোগ্রাফি
মার্কিন যুক্তরাষ্ট্রে, ২০০৩ সালের সুরক্ষা আইনে ভার্চুয়াল শিশু পর্নোগ্রাফি সম্পর্কিত আইনে উল্লেখযোগ্য পরিবর্তন করেছে। যেকোন বাস্তবসম্মত কম্পিউটার উৎপন্ন চিত্র যা যৌন পরিস্থিতিতে প্রকৃত নাবালিকাকে চিত্রিত করা বা যৌন ক্রিয়ায় লিপ্ত হওয়াএর অধীনে অবৈধ। মিলার টেস্টে পাস না হওয়া যৌন পরিস্থিতিতে নাবালিকাদের নিয়ে আঁকা, কার্টুন, ভাস্কর্য এবং চিত্রগুলি এর আওতায় অবৈধ করে দেওয়া হয়েছিল। যাইহোক, মার্কিন যুক্তরাষ্ট্রের সুপ্রিম কোর্টের অ্যাশক্রফ্ট ভি-কে ফ্রি স্পিচ কোয়ালিশন, ৫৩৫ ইউ.এস ২৩৪ (২০০২) এ সংবিধানের এই বিধানটিকে অসাংবিধানিক বলে ঘোষণা করেছে। সুতরাং, ভার্চুয়াল শিশু পর্নোগ্রাফি মার্কিন যুক্তরাষ্ট্রে আইনগতভাবে বৈধ।
অস্ট্রেলিয়ান ভিক্টোরিয়া রাজ্যে এমন চিত্র প্রকাশ করা অবৈধ যে, "কোনও ব্যক্তিকে বর্ণনা বা চিত্রিত করে যা প্রদর্শিত হয়, একজন নাবালিকা যৌন কার্যকলাপে লিপ্ত বা অশ্লীল যৌন ভঙ্গি বা প্রসঙ্গ চিত্রিত হয়"।